CELEX: 62012CN0564
Language: sl
Date: 2012-12-06 00:00:00
Title: Zadeva C-564/12: Predlog za sprejetje predhodne odločbe, ki ga je vložilo Tribunal d'instance d'Orléans (Francija) 6. decembra 2012 – BNP Paribas Personal Finance SA, Facet SA proti Guillaumu Delmattiju

9.2.2013   
            
            
               SL
            
            
               Uradni list Evropske unije
            
            
               C 38/14
            
         Predlog za sprejetje predhodne odločbe, ki ga je vložilo Tribunal d'instance d'Orléans (Francija) 6. decembra 2012 – BNP Paribas Personal Finance SA, Facet SA proti Guillaumu Delmattiju
   (Zadeva C-564/12)
   2013/C 38/19
   Jezik postopka: francoščina
   
      Predložitveno sodišče
   
   Tribunal d'instance d'Orléans
   
      Stranke v postopku v glavni stvari
   
   
      Tožeči stranki: BNP Paribas Personal Finance SA, Facet SA
   
      Tožena stranka: Guillaume Delmatti
   
      Vprašanji za predhodno odločanje
   
   
               1.
            
            
               Ali člen 22 Direktive 2008/48/ES Evropskega parlamenta in Sveta z dne 23. aprila 2008 o potrošniških kreditnih pogodbah (1), ki se razlaga glede na Direktivo 93/13/EGS z dne 5. aprila 1993 o nedovoljenih pogojih v potrošniških pogodbah (2), prepoveduje obstoj in uporabo vzorčnih klavzul v kreditnih pogodbah, s katerimi potrošnik priznava, da je dajalec kreditov izpolnil svoje obveznosti?
            
         
               2.
            
            
               Ali splošno načelo učinkovitosti prava Skupnosti ter člena 22 in 23 Direktive 2008/48/ES nasprotujejo temu, da lahko dajalec kreditov dokazuje, da je izpolnil svoje predpogodbene in pogodbene obveznosti zgolj s tem, da je v kreditne pogodbe vključil vzorčne klavzule, s katerimi potrošnik priznava, da so bile obveznosti izpolnjene, ne da bi mu bilo treba predložiti sodišču dokumente, ki jih je izdal in vročil kreditojemalcu?
            
         
      (1)  Direktiva 2008/48/ES Evropskega parlamenta in Sveta z dne 23. aprila 2008 o potrošniških kreditnih pogodbah in razveljavitvi Direktive Sveta 87/102/EGS (UL L 133, str. 66).
   
      (2)  UL, posebna izdaja v slovenščini, poglavje 15, zvezek 2, str. 288.